b'\n_START_ARTICLE_\nLenart Zajc\n_START_SECTION_\n\xc5\xbdivljenje in delo\n_START_PARAGRAPH_\nJe sin slovenskega knji\xc5\xbeevnika Daneta Zajca in gledali\xc5\xa1ke re\xc5\xbeiserke Helene \xc5\xa0obar Zajc._NEWLINE_Obiskoval je Srednjo \xc5\xa1olo za dru\xc5\xbeboslovje in splo\xc5\xa1no kulturo (danes Gimnazija Poljane). V \xc4\x8dasu svoje mladostni\xc5\xa1ke dru\xc5\xbebene aktivnosti se je dru\xc5\xbeil s pripadniki t. i. ljubljanske subkulturne scene, ki je obstajala v prvi polovici osemdesetih let. Morda je prav to vplivalo na to, da so ga \xc5\xa1e pred koncem \xc4\x8detrtega letnika srednje \xc5\xa1ole izklju\xc4\x8dili. Razlog: ponavljajo\xc4\x8di disciplinski problemi. \xc5\xa0olo je v nadaljevanju vseeno zaklju\xc4\x8dili v le enem mesecu in \xc5\xa1e pred koncem \xc5\xa1olskega leta. Po odslu\xc5\xbeeni voja\xc5\xa1\xc4\x8dini se je vpisal na Pravno fakulteto, a se je po opravljenem drugem letniku preusmeril na \xc5\xa1tudij zgodovine in filozofije. \xc5\xbde v \xc4\x8dasu absolventskega sta\xc5\xbea se je zaposlil kot u\xc4\x8ditelj, sprva kot profesor zgodovine, kasneje pa tudi filozofije, a je po \xc5\xa1tirih letih opustil pou\xc4\x8devanje. \xc5\xbdivljenjske aktivnosti so ga gnale naprej, da do danes \xc5\xa1e ni diplomiral. _NEWLINE_\xc5\xa0e v \xc4\x8dasu srednje\xc5\xa1olskega udejstvovanja je spoznal svojo dana\xc5\xa1njo \xc5\xbeeno Andrejo Dovjak, s katero sta se, po desetih letih partnerske zveze, tudi poro\xc4\x8dila.  _NEWLINE_Prvi literarni prvenec s katerim je za\xc4\x8del svojo pisateljsko pot se je zgodil leta 1998, ko je pri zalo\xc5\xbebi Mladinska knjiga izdal knjigo 5 do 12h. Knjiga je tudi avtobiografska, govori pa o tudi \xc5\xbeivljenju pisatelja v osemdesetih letih. Avtor si je zanjo prislu\xc5\xbeil tudi uvrstitev v o\xc5\xbeji izbor za nagrado Slovenskega knji\xc5\xbenega sejma v kategoriji Najbolj\xc5\xa1i prvenec. Prav ta knjiga pa je bila razlog, da je Lenart Zajc zaklju\xc4\x8dil s pou\xc4\x8devanjem in se v celoti posvetil literarnemu svetu, pa ne le kot pisatelja knji\xc5\xbenih uspe\xc5\xa1nic, ampak tudi kot pisec reklamnih besedil, ob\xc4\x8dasno prevajalec in ne nazadnje je svoje znanje \xc5\xa1e vedno razdajal mladim \xe2\x80\x93 kot in\xc5\xa1truktor za pripravo dijakov na maturo. _NEWLINE_V tem obdobju je nastal drugi roman Zguba s katerim na nek na\xc4\x8din nadaljuje prvega, a tokrat z drugega zornega kota. Izkoristil je svoje izku\xc5\xa1nje pou\xc4\x8devanja in se soo\xc4\x8dil tudi z drugo stranjo. Tudi ta roman je bil uvr\xc5\xa1\xc4\x8den v o\xc5\xbeji izbor, tokrat za literarno nagrado Kresnik. _NEWLINE_Sledila je redna zaposlitev v Dru\xc5\xbebi CATI, kjer je dve leti vztrajal kot asistent vodje projektov za kvalitativne raziskave. Sledila je zaposlitev na funkciji direktorja marketinga zalo\xc5\xbebe Educy, nato jre prevzel vlogo vodje promocije Knjigarne Rimljanka ter se nazadnje zaposlil kot direktor Lutkovnega gledali\xc5\xa1\xc4\x8da Jo\xc5\xbee Pengov. Slednje je zaprlo vrata leta 2010. V vmesnem \xc4\x8dasu je opravljal tudi delo urednika tujejezi\xc4\x8dne zbirke Litera Slovenica, ki izhaja pod okriljem Dru\xc5\xa1tva slovenskih pisateljev, bil je urednik zbirke Lunapark novome\xc5\xa1ke Zalo\xc5\xbebe Goga in bil soustanovitelj mre\xc5\xbee literarnih hi\xc5\xa1 Halma, ki ima sede\xc5\xbe v Berlinu. _NEWLINE_V tem \xc4\x8dasu je nadaljeval s pisateljevanjem, iz\xc5\xa1la je zbirka kratkih zgodb z naslovom Zgodbe iz teme, ki so svoj \xc4\x8das izhajale tudi v reviji Antena. Spopadel se je tudi s stripovskim ustvarjanjem, nastal je roman Hevimetal. S soavtorstvom pa se je sre\xc4\x8dal skupaj z Majo Martino Merljak s katero sta napisala roman Mustang. _NEWLINE_Lenart Zajc je v zadnjem obdobju postal tudi politi\xc4\x8dno aktiven. Posledica njegovega udejstvovanja na protestih, ki jih je kronolo\xc5\xa1ko zapisoval in opisoval je zbirka Vstaja zombijev. Sicer literarno delo predstavlja kronolo\xc5\xa1ki zapis dogodkov v obliki kratkih zgodb. _NEWLINE_Postal je tudi ustanovni \xc4\x8dlan Mre\xc5\xbee za neposredno demokracijo ter nazadnje sodeloval pri formiranju stranke Solidarnost. _NEWLINE_Lenart Zajc je v letu 2014 kandidiral za \xc5\xbeupana Ob\xc4\x8dine Dom\xc5\xbeale.'